לולי וגו', היה לי כי עתה ריקם שלחתני: ע"י שהיית מחליף את משכרתי, אך אלהי אבי היה עמדי, ואם כה יאמר נקדים יהיה שכרך, וילדו כל הצאן נקדים, ואמנם ריקם שלחתני דרך גוזמה הוא, והכוונה במעט ממון, או לולי אלהי אבי היה לי שהצליח בידי לברוח בלי ידעתיך, הנה אז אם הייתי אומר לך לשוב אל ארצי היית משלחני ריקם, כי היית מעכב אצלך כל אשר לי, והואיל וראה אלהים את עניי ואת יגיע כפי שכל מה שקניתי לא קניתיו אלא ברוב עמל ועבודת פרק, חמל עלי, ויוכח אמש, גם אחר שרדפת אחרי מנעך מהרע לי.